b'\n_START_ARTICLE_\nJason Kidd\n_START_SECTION_\n\xc5\xbdaid\xc4\x97jo karjera\n_START_PARAGRAPH_\nD\xc5\xbeeisonas Kidas gim\xc4\x97 1973\xc2\xa0m. kovo 23 d., San Franciske, Kalifornijoje. Paskutiniais metais mokydamasis Alamedoje \xc5\xa0v. Juozapo Notr Damo skyriuje buvo i\xc5\xa1rinktas met\xc5\xb3 geriausiu JAV vidurin\xc4\x97s mokyklos \xc5\xbeaid\xc4\x97ju. Po to \xc4\xafstojo \xc4\xaf Kalifornijos universitet\xc4\x85._NEWLINE_1994\xc2\xa0m. j\xc4\xaf naujok\xc5\xb3 bir\xc5\xbeoje 2 numeriu pa\xc5\xa1auk\xc4\x97 Dallas \xe2\x80\x9eMavericks\xe2\x80\x9c klubas. 1997\xc2\xa0m. gruod\xc5\xbeio 2 d. jis buvo i\xc5\xa1keistas Phoenix \xe2\x80\x9eSuns\xe2\x80\x9c klubui. Nuo 1998\xe2\x80\x932001\xc2\xa0m. sezonais jis pirmavo NBA pagal rezultatyvius perdavimus, taip tapdamas vienu i\xc5\xa1 keturi\xc5\xb3, kurie pirmavo lygoje pagal \xc5\xa1\xc4\xaf rodikl\xc4\xaf._NEWLINE_2001\xc2\xa0m. bir\xc5\xbeelio 24 d. Phoenix \xe2\x80\x9eSuns\xe2\x80\x9c klubas j\xc4\xaf i\xc5\xa1main\xc4\x97 \xc4\xaf New Jersey \xe2\x80\x9eNets\xe2\x80\x9c klub\xc4\x85._NEWLINE_2008\xc2\xa0m. vasario 19 d. J. Kidd\xe2\x80\x99as kartu su dar 2 \xc5\xbeaid\xc4\x97jais buvo i\xc5\xa1mainytas \xc4\xaf 5 Dallas \xe2\x80\x9eMavericks\xe2\x80\x9c \xc5\xbeaid\xc4\x97jus._NEWLINE_Keturis metus praleid\xc4\x99s Dalaso komandoje, 2012\xc2\xa0m. liepos 12 d. J. Kidd\xe2\x80\x99as prisijung\xc4\x97 prie Niujorko Knicks ekipos. Po sezono 2013\xc2\xa0m. bir\xc5\xbeelio 3 dien\xc4\x85 \xc5\xbeaid\xc4\x97jas paskelb\xc4\x97 apie savo 19 met\xc5\xb3 trukusios krep\xc5\xa1ininko karjeros pabaig\xc4\x85.\n_START_SECTION_\nTrenerio karjera\n_START_PARAGRAPH_\n2013\xc2\xa0m. bir\xc5\xbeelio 12 d. Bruklino Nets komanda prane\xc5\xa1\xc4\x97, jog naujuoju jos treneriu taps J. Kidd\xe2\x80\x99as. Jis tapo tre\xc4\x8diuoju krep\xc5\xa1ininku NBA istorijoje, i\xc5\xa1 karto pasitraukus i\xc5\xa1 \xc5\xbeaid\xc4\x97jo pozicijos tapusiu treneriu. Nuo 2014 m. treniruoja Milwaukee Bucks klub\xc4\x85.'